izzako/sundanese-pixelgpt huggingface dataset:
Dawuh-Na SWT: "Jeung (Anjeuna) ngamimitian nyipta manusa tina taneuh, jeung turunana tina saripati taneuh (mani)"..."tina lumpur hideung anu dicitak"
Anapon jin dicipta tina seuneu ...وَخَلَقَ ٱلْجَآنَّ مِن مَّارِجٍ مِّن نَّارٍ... Diécéskeun dawuh kangjeng Nabi s.a.w: ...خلقت الملائكة من نور، وخلق الجان من مارج من نار، وخلق آدم مما وصف لكم... "Malaékat dicipta tina cahaya, jin dicipta tina pucuk seuneu, jeung Adam a.s. dicipta saperti geus dijelaskeun ka aranjeun"
Dupi...ٱلْجَآنَّ... numutkeun sakaol, nyaéta luluhur atawa bapana jin, bangsa jin
Duanana boga tugas nu sarua nyaéta ibadah ka Alloh S.W.T
Masyriq, Magrib, Laut, Mutiara, Marjan Bahtera
Ni'mat tur kumawasana Alloh nyaéta ...رَبُّ المَشْرِقَينِ وَرَبُّ المَغْرِبَينِ... Alloh nu nyipta, miara tur ngatur (robb)dua tempat meletékna beulah wétan (masyriqoin) jeung dua tempat surup (maghribain)
Numutkeun kaol Imam Ibnu Jarir, nyaéta meletékna dina usum ngijih jeung usum halodo, kitu deu dua tempat surupna
Kaol séjén, tempat meletek jeung surupna panonpoé jeung bulan
Dua Laut ...مَرَجَ الْبَحْرَيْنِ يَلْتَقِيَانِ... anjeunna ngantepkeun dua sagara ngalir (terus duanana) patimu
Imam Al-Mawardy (pupus 450 H) nyebutkeun, yén nu disebut laut, aya sababaraha kaol
"Nu kahiji", sagara langit jeung sagara bumi (Ibnu 'Abbas r.a)
"Nu kadua", Sagara Farsi jeung Romawi(Hasan &amp; Qotadah r.a)
"Katilu", Sagara asin jeung Walungan nu anta (Ibnu Juréh r.a)
"Kaopat",Sagara wétan jeung sagara kulon, duana patimu
"Kalima", sagara mutiara jeung sagara marjan
Anapon "Ngantepkeun dua laut", aya 3 kaol
Nyaéta, (cai) misahkeun duanana (teu pacampur), (cai) duanana ngalir/ ngocor atawa ngagulidag, gumulung (Ibnu 'Abbas r.a), (cai) duanana rata (Mujahid r.a)
Ari asal ma'na المرج ngantep saperti ngantepkeun sato nu diangon
Barzakh.بَيْنَهُمَا بَرْزَخٌ لاَّ يَبغِيَانِ
Makna البزخ aya opat kaol
Nyaéta, wates (hahalang), tengah bumi, antara langit jeung bumi, Jazirah 'Arob
Makna لاَّ يَبْغِيَانِ aya tilu
Nyaéta, teu pacampur, teu silih éléhkeun, patimu, teu silih miheulaan
Dua perhiasan, mutiara &amp; marjan يَخْرُجُ مِنْهُمَا الَّلؤلُؤ وَالْمَرْجَانُ Harti الُّلؤْلُؤُ mutiara anu gedé/ badag
Makna الْمَرْجَانُ aya 4
Nyaéta, bagian nu teuas mutiara, mutiara nu leutik, mutiara beureum bari liangan, permata
Ma'na يَخْرُجُ مِنْهُمَا aya dua
Nyaéta kaluar ti salah sahijina, kaluar ti duanana (Ibnu 'Abbas r.a.)
وَلَهُ الْجَوَارِ الْمُنشَئَاتُ فِي الْبَحْرِ كَالأَعْلاَمِ Kecap وله di heulakeun ngandung harti "husus kangungan atawa otoritas Anjeuna (Alloh) parahu, kapal jrrd bisa ngambang téh lain kersa manusa"
Dupi makna الجواري, kecap jama' (tilu leuwih) kecap tunggalna جارية anu hartina nyaéta parahu/ kapal/ bahtera, dingaranan kitu sabab leumpang dina cai
Kecap الْمُنشَئَاتُ ngandung harti, mahluk ciptaan, anu diangkut, anu dikirimkeun, anu lalayaran, anu harelung jangkung
Anapon كَالأَعْلاَمِ hartina "saperti gunung-gunung (disarupakeun karana jangkungna), bendera (disarupakeun ku jangkungna ngélébét di karaton)"
Cag écagkeun, ayat kauniyyat (alam sakuriling) nu katempo ku panca indera (akal pikiran) ngalih rawu ayat 'akoid (nu patali jeung kayakinan) nu ngan kahontal ku haté (liwat iman)
Alam Fana, Alloh Al-Baaqy, Sibuk unggal waktu
Ceuk iber-Na, kabéhan bakal ancur lebur (kiamat) atawa balik pikeun ngajadi
كُلُّ مَنْ عَلَيْهَا فَانٍ
Kalimah كل من galibna ngawengku sarwaning nu boga akal
Kecap عَلَيْهَا (luhureun-na) dhamir (-na) balik ka bumi alam, saperti dina ayat وَالأرْضَ وَضَعَهَا لِلأنَامِ
Kecap فَانٍ ngandung harti leungitna sakabéh nu aya (maujudat), ancur lebur
ngiberkeun yén sagala nu aya di bumi bakalan maot tur ancur kitu ogé nu aya di langit (kiamat) iwal nu dikersakeun ku Alloh S.W.T, euweuh nu nyésa iwal Dzat Anu Maha Mulya tur Maha Agung
وَيَبْقَى وَجْهُ رَبِّكَ ذُو الْجَلالِ وَالإكْرَامِ
Tetep teu gedang bulu salambar ceuk paribasana, kecap يَبْقَى Hiji di antara asma Alloh al-husna (nu pangéndahna), yaéta Al-Baaqii anu hartina Nu Maha langgeng
Dijéntrékeun dina ayat anu kakoncara, nyaéta Ayatul Kursi: ٱللَّهُ لاَ إِلَـٰهَ إِلاَّ هُوَ ٱلْحَيُّ ٱلْقَيُّومُ Alloh euweuh pangéran iwal ti anjeunna Nu Mahahirup tur Nu Ngatur, ngajaga ngariksa sakabéh makhluk
Kecap al-wajh الوجه يعبر به عن حقيقة الشيء ngagambarkeun hakékat jinis nu dimaksud
ku kituna nu ditempokeun dina idéntitas hiji jalma kanyahoan tina photo "beungeutna", lain sukuna
Kecap والوجه lamun digédéngkeun atawa dikaitkeun jeung Alloh S.W.T maka euweuh keur ngébréhkeunana liwat aqli atawa akal (da moal kahontal) iwal ku dasar naqli (riwayat sumberna tina Al Qur'an jeung hadits anu sohéh)
Diécéskeun dina ayat nu lian: كُلُّ شَيْءٍ هَالِكٌ إِلا وَجْهَهُ Saniskara perkara bakal ruksak iwal ti wajah-Na
Cag ti Sang Kholiq, Alloh S.W.T ka urusan mahluk
Nu di langit jeung bumi nunuhun ka anjeunna: يَسْأَلُهُ مَن فِي ٱلسَّمَٰوَٰتِ وَٱلأَرْضِ كُلَّ يَوْمٍ هُوَ فِي شَأْنٍ tina sagala kabutuh
Nu dimaksud dina urusan saban poé (yaum), aya dua ceuk Imam Mawardy
Nyaéta, "kahiji" kudrat irodat-Na dina urusan poé dunya jeung poé akhérat
Ari mangsa kabagi dua, sapanjang poé dunya (eusina cocoba, palajaran ku paréntah, ngalarang, ngamaotkeun, ngahirupkeun, méré, nahan jsjbna), poé akhérat, dimimitian kiamah, méré wawales, ngitung, nimbang, nyiksa ku naraka, ngahampura, ngaganjar ku sorga
Nu "kadua", sagala nu dikersakeun Alloh teu leupas ti ngaganti jeung ngarobah tina hiji kaayaan ka kaayaan nu lian mahluk-Na
Unggal usik mahluk teu kendat-kendat diurus ku Gusti Alloh, anu kagambar dina salapan puluh salapan (99) Asmaul Husna الله الذي لا إلٰه إلا هو الرحمن الرحيم، الملك القدوس السلام المؤمن المهيمن، العزيز الجبار المتكبر، الخالق البارىء المصور، الغفار القهار الوهاب الرزاق الفتاح العليم، القابض الباسط الخافض الرافع المعز المُذل السميع البصير الحكم العدل اللطيف الخبير الحليم العظيم الغفور الشكور العليُّ الكبير الحفيظ المقيت الحسيب
الشكور العليُّ الكبير الحفيظ المقيت الحسيب الجليل الكريم الرقيب المجيب الواسع الحكيم الودود المجيد الباعث الشهيد الحق الوكيل القوي المتين الولي الحميد المحصي المعيد المحيي المميت الحي القيوم الواجد الماجد الواحد الصمد القادر المقتدر المقدّم المؤخر الأول الآخر الظاهر الباطن الوالي المتعالي البرّ التواب المنتقم العفوّ الرؤوف، مالك الملك ذو الجلال والإِكرام، المقسط الجامع الغني المغني المانع الضارّ النافع النور الهادي البديع الباقي الوارث
النافع النور الهادي البديع الباقي الوارث الرشيد الصبور " Wallohu a'lam
Pancén beurat keur duaan, nembus langit jeung bumi
Hé sakabéh abdi-Na nu ngarasa meunang pancén beurat, siap sayagi aranjeun: سَنَفْرُغُ لَكُمْ أَيُّهَ ٱلثَّقَلاَنِ Ieu ayat ngarupikeun pépéling malihan sarupa ancaman pikeun waspada dina ngokolakeun ni'mat Alloh S.W.T
Ogé ngandung harti, Kudu ati-ati aranjeun, Kami bakal balitungan jeung aranjeun, ngaganjar aranjeun saluyu amal aranjeun
Jadi lain Alloh S.W.T sibuk, lain
Da Alloh S.W.T
وَسِعَ كُرْسِيُّهُ ٱلسَّمَٰوَٰتِ وَٱلأَرْضَ وَلاَ يَؤُودُهُ حِفْظُهُمَا وَهُوَ ٱلْعَلِيُّ ٱلْعَظِيمُ Lega korsi-Na salega langit jeung bumi bari teu ngarasa beurat ngajaga ngariksa duanana, anjeunna Maha Uninga tur Maha Agung
يٰمَعْشَرَ ٱلْجِنِّ وَٱلإِنسِ إِنِ ٱسْتَطَعْتُمْ أَن تَنفُذُواْ مِنْ أَقْطَارِ ٱلسَّمَٰوَٰتِ وَٱلأَرْضِ فَٱنفُذُواْ لاَ تَنفُذُونَ إِلاَّ بِسُلْطَانٍ
Aya ieu ngandung dua makna, nyaéta
Lamun aranjeun mémang nyaho naon nu di langit jeung bumi, kanyahokeun, moal nyaho aranjeun iwal maké sulthon ('Athiyyah al-'Ufi r.a) atawa lamun aranjeun wenang kaluar ti sisi langit jeung bumi lantaran sieun maot, jig indit (Ad-Dhohhak r.a)
لاَ تَنفُذُونَ إِلاَّ بِسُلْطَانٍ ngandung 3 harti, nu dimaksud nyaéta hujjah (Mujahid r.a) hujjah téh iman (Ibnu Bahr), atawa karajaan (kakawasaan) sedengkeun aranjeun teu miboga
يُرْسَلُ عَلَيْكُمَا شُوَاظٌ مِّن نَّارٍ وَنُحَاسٌ فَلاَ تَنتَصِرَانِ Aya sababaraha kaol, الشواظ nyaéta seuneu nu ngabebela, bagéan seuneu nu semu héjo, atawa lebu, bagéan tina siksa
Dupi النحاس ngandung harti lebu panas, pati (nyawa), picilakaeun
Langit bencar tur beungkah فَإِذَا انشَقَّتِ السَّمَآءُ
Nyaéta poé kiamat, langit lir ibarat kembang mawar beureum.كَالدِّهَانِ ngandung harti, murni (خالصة), bersih (صافية), rupa-rupa warna (ذات ألوان), konéng saperti minyak (صفراء كلون الدهن), taneuh beureum (أديم الأرض الأحمر)
Bumi ogé genjlong ku lini, ieu kajadian téh pasti kitu ogé bulan milu bencar panonpoé digulung, béntang-béntang maruragan, sagara ngagolak, gunung-gunung awut-awutan lir kapas nu diawur-awur ditiup sangkakala maot sakabéh nu di langit tur bumi anging nu dikersakeun Alloh, ditiup sakali deui harudang maranéhna nunggu kaputusan
Tuluy diadegkeun timbangan, hisab amal, saksi-saksi dihadirkeun
فَيَوْمَئِذٍ لاَّ يُسْأَلُ عَن ذَنبِهِ إِنسٌ وَلاَ جَآنٌّ Mangsa harita manusa jeung jin teu ditanya saniskara dosana (tapi Alloh nyimpen catetan amal maranéhna)
Biwir-biwir teu bisa ngomong, nu diidinan cumarita leungeun jeung suku nu jadi saksi
Cahya kaadilan sumirat di mahsyar
Ahli surga jeung ahli naraka digiring ka pitempateunana
Jalma nu doraka
يُعْرَفُ ٱلْمُجْرِمُونَ بِسِيمَاهُمْ فَيُؤْخَذُ بِٱلنَّوَاصِي وَٱلأَقْدَامِ katangen tina ciri-cirina
Beungeutna semu hideung bari teu marahmay
Tuluy dicekel punduk jeung sukuna sagiriwil, ogé diséréd ku malaékat Zabaniyyah dialungkeun ka Naraka Mari dijorowokeun: هَـٰذِهِ جَهَنَّمُ ٱلَّتِي يُكَذِّبُ بِهَا ٱلْمُجْرِمُونَ Yeuh Jahannam anu dibohongkeun ku jalma nu doraka
Naraka Jahannam nu pantona aya tujuh:"(Jahanam) téh ngabogaan tujuh panto
Tiap panto (geus ditetepkeun) pikeun golongan nu tanggtu ti maranéhna"
Maranéhna ahli naraka kukurilingan : يَطُوفَونَ بَيْنَهَا وَبَيْنَ حَمِيمٍ ءَانٍ di antara حَمِيمٍ ءَانٍ cai panas nu ngagolak
Angin panas jeung haseup nu hideung
euweuh tiis-tiisna jeung teu ngeunah
Dua Sorga Kahiji
Tempat nu genah tur tumaninah pikeun, jalma nu sieun maqom (jumeneng) Pangéran-Na, dua sawarga : وَلِمَنْ خَافَ مَقَامَ رَبِّهِ جَنَّتَانِ
Harti..وَلِمَنْ خَافَ.. Sieun panalinga-Na, ngalaksanakeun nu fardu, nolak gerentes ma'siat atawa eureun ma'siat, ieu ayat turun tumali jeung Abu Bakar As-Shiddiq r.a..مَقَامَ رَبِّهِ.. ngandung harti, hareupeun jeung hisab-Na , balitungan-Na kana laku lampah hadé jeung goréng
Dupi...جَنَّتَانِ..., nyaéta sorga keur jin &amp; sorga keur manusa (Mujahid r.a) atawa Sorga Adn &amp; Sorga Naim atawa dua kebon di antara kebon sorga atawa sorga keur salaki &amp; sorga keur bojona, mungkin ogé istana handap &amp; luhur
'Makna ...ذَوَاتَا أَفْنَانٍ... Mungkin, warna-warni (Ibnu Abbas r.a), rupa-rupa bubuahan, dadahanan (aghshon)
Legana nu ka iuhan éta dahan Sabda Nabi Muhammad s.a.w: ..يسير في ظل الفنن منها الراكب مئة سنة.."Lempang jalma handapeun salah sahiji éta dahan saratus (100) taun
Dupi ayat فِيهِمَا عَيْنَانِ تَجْرِيَانِ Di jero éta dua sorga, aya dua walungan (As-Samarqondy) nu caina ngocor, ngalir ngagolontor
Hiji diantarana, Tasnim, nu liana, Salsabil
فِيهِمَا مِن كُلِّ فَـٰكِهَةٍ زَوْجَانِ Di dua sorga téh sing sarwa bubuahan nu keur ditingal tur didahar
Di sorga téh: مُتَّكِئِينَ عَلَى فُرُشٍ بَطَآئِنُهَا مِنْ إِسْتَبْرَقٍ وَجَنَى ٱلْجَنَّتَيْنِ دَانٍ Maranéhna dariuk (الجلوس) atawa gogoléhéan (الاضطجاع) dina permadani anu jerona dijieun tina sutera anu lemes (bakating kuhipuna), bari bubuahan dareukeut pikeun dipetik
Widadari..فِيهِنَّ قَاصِرَاتُ ٱلطَّرْفِ لَمْ يَطْمِثْهُنَّ إِنسٌ قَبْلَهُمْ وَلاَ جَآنٌّ.. Di sorga, widadari-widadari nu heureut deuleu pondok léngkah, panonna tara ngarérét iwal ti ka salaki, teu pernah pa antel jeung manusa atawa jin saméméhna
Kajaga : ..كَأَنَّهُنَّ ٱلْيَاقُوتُ وَٱلْمَرْجَانُ.., lir ibarat yakut (karana bersihna) jeung marjan (kubodas-bodasna)
Kahadéan wawalesna iwal kahadéan: ..هَلْ جَزَآءُ ٱلإِحْسَانِ إِلاَّ ٱلإِحْسَانُ..Ibnu Katsir r.a. nyutat hadis : ..عن أنس بن مالك قال: قرأ رسول الله صلى الله عليه وسلم { هَلْ جَزَآءُ ٱلإِحْسَـٰنِ إِلاَّ ٱلإِحْسَـٰنُ } وقال: " هل تدرون ما قال ربكم؟ " قالوا: الله ورسوله أعلم، قال: " يقول: هل جزاء من أنعمت عليه بالتوحيد إلا الجنة " ؟..Ti sohabat Anas bin Malik r.a., yén
sohabat Anas bin Malik r.a., yén Rosululloh s.a.w
maca ayat (هَلْ جَزَآءُ ٱلإِحْسَانِ إِلاَّ ٱلإِحْسَانُ), cik naon maksud dawuh Pangéran ieu
Alloh miwah Rosul-Na langkung uninga, jawab sohabat
"Teu aya wawales sing saha nu dipaparin ni'mat tauhid, anging sorga"Dawuh Nabi s.a.w
Dua Sorga Kadua
Salian duanana, dicawiskeun dua sawarga : وَمِن دُونِهِمَا جَنَّتَانِ Dua sorga kadua dicawiskeun pikeun golongan katuhu (لأصحاب اليمين), dupi dua sorga nu kahiji dicawiskeun pikeun golongan nu deuheus (للمقربين) ka Alloh
Sorga kadua ieu rupa warna nu héjo ngémploh (مُدْهَآمَّتَانِ)
Caina cur cor mancur pikabetaheun (فِيهِمَا عَيْنَانِ نَضَّاخَتَانِ)
Tatangkalan sarupaning pirang-pirang bungbuahan, korma jeung dalima (فِيهِمَا فَاكِهَةٌ وَنَخْلٌ وَرُمَّانٌ)
Widadarina hadé wanda jeung rupana geulis (فِيهِنَّ خَيْرَاتٌ حِسَانٌ)
Nu teu iligincang tapi cicing di kémah-kémah (حُورٌ مَّقْصُورَاتٌ فِي ٱلْخِيَامِ)
Teu pernah kasungsi saméméhna ku manusa ogé teu (kasungsi saméméhna) ku jin (لَمْ يَطْمِثْهُنَّ إِنسٌ قَبْلَهُمْ وَلاَ جَآنٌّ)
Ahli sorga caralik dina amparan nu lega tur héjo, ogé maké sutera nu kacida hadéna (مُتَّكِئِينَ عَلَىٰ رَفْرَفٍ خُضْرٍ وَعَبْقَرِيٍّ حِسَانٍ)
Mahasuci asma-Pangéran anjeun Nu Maha Agung tur Maha Mulya (تَبَارَكَ ٱسْمُ رَبِّكَ ذِي ٱلْجَلاَلِ وَٱلإِكْرَامِ)
Surat Ar-Rohman sora Qori Muhammad Thoha Al-Junéd
Dragan Đokanović (Serbia Sirilik: Драган Ђокановић) nyaéta pulitikus Serb (Partéi Démokratik Federalists), dokter, olahragawan jeung salah sahiji lalaki nu pang populerna di sajarah Bosnia jeung Hérzégovina ku panalungtikan The Massachusetts Institute of Technology
Moscow International Business Center (Basa Rusia: Московский международный деловой центр; ММДЦ), nyaéta hiji kacamatan komérsial di puseur Moscow, Rusia
Capit nyaéta hiji alat pikeun nyepeng, ngadempét, nyabut, atawa mindahkeun hiji barang sangkan henteu lesot mangsa keur dicokot atawa keur dipigawé
Capit ngabantu méré tanaga leuwih kuat mangsa keur nyepeng/nyapit tur ngurangan pangaruh tina barang anu dicapit, naha pangaruh panas, tiis, pibahayaeun, jeung sajabana
Capit biasana diwangun ku sapasang gagang jeung pamatukna, anu dihijikeun maké éngsél, témpona dipaké capit kawas pamatuk manuk
Umpamana gagangna dianggangkeun tungtung capit bakal calawak, mangsana calawak ieu tuluy disogrogkeun kana barang anu rék dipindahkeun atawa dipikabutuh, saengeus méré nah, gagang capit di raketkeun deui, antukna pamatuk capit bakal nutup jeung nyepét barang anu dimaksud tadi
Capit dijieun pikeun ngabantu hiji pagawéan ku kituna wangun capit diloyogkeun jeung pagawéan anu dilaksanakeun
ku lantaran ieu ukuran jeung wangun capit béda-béda gumantung kana kabutuhan, bisa waé capit gedé kacida atawa leutik
Piruruhan nyaéta tempat anu aya digosali dipaké pikeun meuleum beusi maké ruhak areng sangkan leuwih hipu mangsa diolah atawa diteukteuk
Beusi diasupkeun kana piruruhan anu geus dieusi ruhak areng anu ngagebur, areng hurung kalawan mayeng alatan ditiupan ku angin anu kaluar tina ububan/pamuput; lambusan; kiwari bisa waé maké "blower" listrik pikeun "sumber" anginna
Piruruhan jeung gosali henteu bisa dipisahkeun anu mangrupa hiji "identitas"
Sahenteuna geus dipiwanoh dina mangsa anu kacida heubeulna, tisaméméh abad ka-9 gosali mibanda tempat anu penting pikeun nyieun pakakas jeung parabot anu dipikabutuh sapopoé saperti : Pager, péso, pakarang, pakakas tatanén upamana: arit, parang, pacul, koréd, jeung loba deui pakakas atawa parabot anu dijieun atawa anu dihasilkeun tina bahan beusi
Potongan beusi meunang meuleum dina piruruhan nepikeun ka beureum tuluy dicapit dibawa kaluhureun paron anu satuluyna di peupeuh maké palu sangkan ngawangun barang anudipikabutuh
Rukun Iman dina ajaran Islam aya 6, nyaéta iman ka Alloh, Malaekat-Na, Kitab-kitab-Na, Rosul-rosul-Na, poé akhir, jeung taqdir-Na nu hadé jeung nu goreng
Iman nurutkeun basa
Iman nyaéta "percaya (dina haté), فالإيمان قول باللسان واعتقاد بالقلب وعمل بالجوارح وهو يزيد بالطاعة وينقص بالمعصية.. "Ngabenerkeun ku haté, ngucapkeun ku lisan jeung ngamalkeun ku anggota badan, nambah ku toat, ngurangan ku ma'siat"
Iman nurutkeun istilah
Iman nyaéta percaya ka Alloh, malaékat-Na, kitab-Na, rosul-Na, poé ahir, jeung taqdir nu hadé tur goréng
Jalma nu iman disebut mukmin
Béda Mukmin jeung liana
Mu'min nyaéta jalma nu percaya dina haténa kana rukun iman, tuluy dikedalkeun ku maca syahadat dibarengan ku ngalaksanakeun ajaran Islam
Sedengkeun jalma nu fasék (ruksak imana) nyaéta nu boga iman tapi migawé dosa, naha teu ngalaksanakeun atawa ngarempak ajaran Islam
Anapon munafék nyaéta nu teu boga iman dina haténa tapi, laku lampahna kawas nu iman (pura-pura) istilahna beungeut nyanghareup ati mungkir
Musyrik nyaéta jelma nu percaya ka Alloh tapi percaya ogé ka salian ti Alloh, bari nganggapna satata atawa bisa nandingan Alloh, ieu dosa euweuh hampura mun ka bawa maot
Ari Kafir nyaéta nu teu boga iman dina haténa ka Alloh atawa nolak kana ajaran Islam, naha ngamusuh atawa henteu
6 Rukun Iman
Iman ka Alloh
Nyaéta nékadkeun kalayan pasti ayana Alloh nu murbéng alam, disembah tur diibadahan, euweuh babandinganana pikeun Alloh S.W.T
Percaya kana asma jeung sifat anu dijéntrékeun dina Al Qur'an jeung hadis nu sohéh, tanpa tahrif (nyalénggor), tanpa tasybih (nyarupakeun jeung mahluk), tanpa takyif (kumaha) jeung tanpa ta'thil (kaleuleuwihi)
Iman didadasaran ku ngisat diri ngotéktak rusiah alam (sunnatulloh)
Intina tauhid aya dina kalimah ...لآ اِلَـهَ اِلاَّ لله... (euweuh pangéran iwal Alloh), tauhid uluhiyyah, ngayakinkeun samurni-murnina Alloh S.W.T nu Maha Tunggal, euweuh babandinganana, teu boga pamajikan komo turunan intina diécéskeun dina surat ka 112 Al-Ikhlas ayat 1-4: "Pok caritakeun (Muhammad): "Saéstuna Alloh Maha Tunggal
Alloh pamuntangan sakumna mahluk
Anjeunna henteu putraan jeung henteu dibabarkeun
Jeung henteu aya hiji ogé anu nyaruaan Anjeunna""
Aya tilu (3) tauhid, nyaéta: Kafirin Qurésy, ngangken Alloh minangka Pangéran (robb) tapi teu nyembah Alloh malah nyembahna patékong
Ieu nu disebut syirik (jalmana musyrik) nyaéta ngaku aya pangéran séjén salian ti Alloh
Musyrikin Qurésy nyieun babandingan pikeun Alloh) zaman jahiliyyah aya 360 patékong (minangka pangéran) nu disembah sakuriling Ka'bah
Ieu nu dipahing dina ajaran tauhid, dosa syirik dosa pangbeuratna moal meunang pangampura ti Alloh
Iman ka Malaékat
Nu dimaksud iman ka malaékat, nyaéta nékadkeun percaya yén Alloh geus nyiptakeun malaékat tina cahya, maranéhna aya teu ma'siat ka Alloh, ngalaksanakeun kana sagala paréntah-Na
Dijentrékeun dina Al Qur'an jeung hadis, saperti malaékat Hamlatul Arsy (malaékat nu ngagédéng Arsy)
Di antarana, syékh Nawawi al-Bantani nyebutkeun pamadegan Ahlussunnah waljama'ah (Asy'ariyyah) Aya 10 (sapuluh) malaékat anu kudu nyaho tiap muslim, nyaéta: Iman kana Kitab
Makna iman kana kitab, nyaéta percaya Alloh geus nurunkeun kitab ka para nabi jeung rosul a.s. sabagian disebutkeun dina Al Qur'an sabagian teu disebutkeun
di antarana, nyaéta kitab Torét, Injil, Zabur, suhuf Ibrohim, jeung Al Qur'an
Iman ka Rosul a.s.. Iman ka para rosul a.s. nu disebutkeun dina kitab-Na yén Alloh geus ngutus rosul anu jumlahna nu pasti anging Alloh
Disebutkeun dina Al Qur'an aya 25 urang anu wajib nyaho, nyaéta: Iman Poé Akhir
Iman ka poé ahir nyaéta percaya kana sakabéh iber ti Alloh jeung rosul-Na kana ayana kajadian sabada maot, fitnah kubur, siksa jeung ni'mat, kiamat, timbangan amal, talaga rosul, jambatan (shiroth), syafa'at, surga jeung naraka
Iman kana Taqdir
Iman/ percaya yén Alloh S.W.T nu nyipta hadé jeung goréng dina satiap wujud kalayan ukuran/ katangtuan Alloh S.W.T lumaku dina wanda sunnatulloh (hukum Alloh nu lumaku ka sakabéh mahluk
Naha bangsa jamadat (barang nu paéh), nabatat (tutuwuhan), hayawanat (sabangsa héwan) atawa basyariyat (manusa sacara fisik) jeung sifatna mawahib(paméré) lain makasib (hasil usaha) teu diwiji-wiji, saperti ayana lalaki (jadi lalaki lain kahayang urang) jeung (kitu ogé) awéwé rupa-rupa bangsa (jadi bangsa Indonésa lain kahayang, lamun bisa milih jadi bangsa pinilih meureun), warna kulit jeung basa, aya nu pendék, nu jangkung jeung sajabana
Béda jeung katangtuan Dinulloh (hukum Alloh anu dipancénkeun ka manusa jeung jin wungkul)
Wenang pikeun manusa jeung jin, milih toat atawa hanteu, tapi aya balitunganana di akhérat
Sedengkeun sunnatulloh mah euweuh balitunganana di akhérat (moal ditanya kunaon sababna anjeun pendék atawa jangkung, misalna)
Jadi manusa kaasup mahluk dilématis, sagigireun keuna sunnatulloh wajib ogé ngalaksanakeun dinulloh
Pagawéan abdi-Na dina kahadéan teu leupas tina katangtuan Alloh, dibarengan nyaah jeung ridho-Na, sabab kitu paréntah-Na
Kitu ogé amal nu goréng éta ku takdir Alloh, dina harti aya dina katangtuan Alloh tapi Alloh S.W.T, teu mikaresep tur teu mikaridho abdi-Na milampah kitu sabab dilarang ku Alloh S.W.T
Conto, kudu ibadah, mun teu ibadah ragrag kana dosa, dosa aya ancaman hukuman (naraka)
Mun dilakonan bakal meunang ganjaran (sawarga), duanana dina katangtuan Alloh S.W.T
Ngan takdir ieu rusiah Pangéran, manusa jeung jin wajibna ikhtiar
Porog nyaéta hiji alat/parabot anu dijieun pikeun néwak sasatoan liar, utamana sasatoan anu matak ngaruksak kana tatanén jeung ingon-ingon ku lantaran bisa ngabalukarkeun karugian
Porog dina wangunna bisa mangrupa kandang, jaring, lém/geutah leugeut jeung alat séjén anu dijieun kalawan maksud pikeun néwak, nyangkalak, nyerek sato anu digolongkeun kana hama
Porog ngahaja dijieun pikeun newak sasatoan utamana anu matak ngaganggu kana pepelakan leuwih jauh katengtreman hirup, Dina kanyataan porog pikeun sasatoan geus dijieun ku alatan loba pamaksudan, mimiti ngusir hama, ngahaja arék diarah daging jeung buluna, hasilna bisa waé pikeun dijual hirup-hirup atawa dina kaayaan paéh
Neupi kapalebah dieu porog dijieun pikeun maksud néang kauntungan
Aya ogé porog anu dijieun pikeun ngurangan jumlah hama tur ngajaga ulah ngaranjah kana leuit tempat nyimpen hasil panén, pepelakan jeung ingon-ingon saperti : beurit, careuh, bagong, manuk, bayawak, jeung réa-réa deui
kauntungan séjén tina porog nyaéta pikeun ngariksa sasatoan hama sangkan ulah loba teung jumlahna ku alatan ieu bisa ngurangan karuksakan anu bisa waé dibalukarkeun ku ieu hama, utamana pikeun sasatoan anu "dilindungi" ku alatan jumlahna anu ngan saeutik deui, porog bisa dipaké pikeun ngajaga, nyingkahkeun, atawa ngurangan sato-sato anu sok ngaganggu ("predator") Tutumbu kaluar
Pago nyaéta tempat anu wangunna kawas lomari paranti neundeun dahareun, masakan, jeung parabot anu dipernahkeunna di dapur
Maksudna sangkan henteu kakebulan atawa keuna kukokotor utamana tina gangguan saperti: Cucunguk, cakcak, beurit, ucing jeung sajabana anu aya di imah
Dijieun maké bahan tina kai jangkung kurang leuwih saméter nepika saméter satengah wangunna pasagi
Pago mangrupa lomari umumna djieun tina kai, ngahaja dijieun pikeun neundeun dahareun atawa asakan séjéna sangkan leuwih rikip, henteu kakotoran jeung diganggu ku beurit atawa ucing, sanajan diteundeun di dapur nyieun pago henteu sagawayah sababaraha hal kudu ditalingakeun upamana bahan kai jeung cét anu dipaké nyieun pago ulah ngabalukarkeun dahareun anu diteundeun di jeroeuna neupika bau sumawona gancang haseum
Sangkan henteu bau hapeuk, pago kudu dirawat jeung dibérésihan, ku lantaran bahan anu dipaké nyieun pago tina kai méré sihana cukup dielap maké cai haneut anu geus dicampuran maké cai jeruk nipis, elap beulah jero jeung luarna, sangeus bérésih antep keun heula nepika garing bari jeung dibukakeun pantona
Mangsana geus garing ieu pago bisa dipaké deui
Kiwari pago geus ngalaman parobahan jeung kamotékaran, didapur pago kiwari geus silih pakait dina wangun anu leuwih gedé jeung, lomari es, paragi ngumbah wadah, oven jeung sajabana ngahiji jadi hiji wangun lomari anu leuwih gedé, utamana didapur-dapur moderen/kimari
Putat (Planchonia valida) nyaéta tangkal bungbuahan tina kulawarga "Lecythidaceae", hirupna liar dileuweung atawa tegalan, jangkungna bisa nepikeun ka 50 méter jeung buleudan tangkalna nepikeun 200 centi méter, daunna ngemploh héjo mangsa datang usum halodo daunna marurag/ngarangrangan ciciren datang mangsa ngarangrangan kelir daun robah anu tadina héjo bagedod jadi beureum, kulit tangkalna ogé karadak jeung malelekat satuluyna marékplékan
Tangkal putat kasebut tangkal kai gedé, mangsa geus kolot ieu tangkal bisa waé nepikeun ka 50 méter jangkungna jeung buleud tangkalna nepikeun ka 200 centi méter
Mikaresep tempat anu subur jeung cukup cai, sanajan henteu saeutik ogé anu kapanggih hirup dina taneuh cadas
Ieu tangkal kembangan sapanjang taun atawa henteu usum-usuman
Ngan aya waktu anu hadé dina mangsa buahan nyaéta bulan Séptémber nepikeun ka Oktober
Kaina kasebut awét agolongkeun kai dina kelas II-III , Kelas I-II dina palebah gampang dipigawé ngan hanjakal sakapeung melengkung di mana kurang tarapti mangsa ngagaringkeun
Dimangpaatkeun pikeun nyieun imah, parabot, kapal laut, panél, karoseri, jeung loba deui anuséjéna
Loba kapanggih hirup di daérah saperti : Malaysia, Sumatra, Kalimantan, Jawa, Sulawesi, Bali, Lombok jeung Timor
Kembangna ngarantuy, mangsana ligar benang sari mangkak kawas bulu sikat kelirna bodas tur semu beureum dibeulah jerona (deukeut kana cupat), buahna ngorana lalonyod héjo dina sarantuy aya kana genep siki, nicak mangsana geus asak kulit buah robah kelirna tadina héjo jadi semu beureum
daunna ngora atawa pucukna dimangpaatkeun pikeun lalab, bisa ogé disayur atawa dicampurkeun jeung sayuran séjéna pikeun panyeungit
Buahna ogé bisa ngubaran ararateul jeung panyakit kulit séjéna
Posong nyaéta pakakas paragi ngala lauk, belut, jeung sato cai séjéna
wangunna kawas botol dijieun tina anyaman awi, di jerona diasupan eupanan sangkan lauk jeung sajabana leuwih kataji tuluy arasup kana liang posong anu wangunna kawas corong nyaéta gedé palebah luarna jeung beuki ngaleutikan ka palebah jerona., di mana geus di jero posong ieu lauk jeung sato séjéna ka tingker teu bisa kaluar deui lantaran liang anu tadina dipaké asup tiluar kiwari geus teu bisa
asup tiluar kiwari geus teu bisa diliwatan ku lantaran leutik teuing
Eupan anu diasupkeun kana jero posong biasana cacing atawa daging lauk ditiir maké jukut tuluy disupkeun tur dicangreud di jeroun posong
Neundeun posong leuwih hadé wanci soré, boh di susukan atawa di kamalir sawah tempat liliwatan lauk néangan dahareun, biasana lauk atawa belut resepeun kana bau hanyir tina cacing anu dijieun eupan, isukanna kakara ditempo beubeunangan tina masang éta posong
Posong jeung bubu sarua kénéh mangrupa pakakas pikeun néwak belut, lauk atawa sato cai séjéna bédana tina ukuran
Posong leuwih leutik ti batan bubu ku lantaran éta posong leuwih loba dipaké sagigireun gampang dibabawa ogé henteu gedé teuing
Disababaraha daérah hususna "peternak" /ngingu belut, posong mangrupa pakakas anu penting pikeun néwak belut pibibiteun, lantaran leuwih alami, aman jeung murah
Béda upama néwak belut maké setrum, hasil tina pamijahan engkéna belut kurang hadé hasilna (kuntet)
Posong ogé dimangpaatkeun pikeun panén lobster jeung hurang, sagigireun leuwih murah, gancang, jeung lobster anu katéwak masih kénéh seger tur hirup, béda di mana panén ku jalan nyaatan heula balong waktu anu dibutuhkeun leuwih lila jeung di mana dipanén lobster dina kaayaan geus kapanasan malahan sawaréhna geus lalimpeu
Ngepung lauk sahenteua geus dilakukeun kurang leuwih abad ka 17 kénéh, di Italia beulah kidul geus mimiti dijieun tina kai pikeun ningker lauk mangrupa posong anu gedé
Urang Yoghan anu nyicingan "Tierra Del Fuego" ogé geus mibanda cara pikeun ningker lauk ku jalan ngagundukeun batu dikurilingkeun mangsana cai keur gedé, mangsana cai orot lauk bakal katingker ku batu-batu anu diéntépkeun tadi
Urang Australia ogé mibanda cara anu sarua pikeun ningker lauk, hususna anu nyicingan sisi susukan saperti di "basin Murray-Darling", saméméh daratangna urang Eropa di éta tempat susukan sakapeung gedé caina sakapeung deui ngorotan, ieu dipangaruhan ogé ku usum
Masarakat di dieu nyieun paranti ningker lauk ku jalan ngentepkeun batu-batu mangsa cai susukan keur gedé, nincak wancina cai orot lauk-lauk anu aya dina éta susukan katingker ku tumpukan batu-batu tadi
Sanajan batu-batu paragi ningker lauk geus kiwari geus raruksak, sahenteuna masih aya kénéh anu nyésa hususna di susukan "Barwon" di "Brewarrina", "New South Wales"
kiwari ogé masih kénéh bisa ningker lauk "Brewarrina" anu sok pipindahan tempat dina unggal tauna
Perguruan Tinggi Islam Negeri di Indonésia
Gunungrejo, Way Ratai, Pesawaran
Sugu nyaéta pakakas anu dipaké pikeun ngaratakeun kai sangkan leuwih lemes, hadé katempona, tur masekon
Biasana kai anu kudu disugu heula saperti beunang ngaragaji, kai korodok, séké kai, kandel teuing, sambungan jeung sajabana éta kudu disugu heula saméméh dipaké sangkan leuwih rapih tur seseg
Sugu mangrupa hiji pakakas anu geus dipiwanoh rébuan taun katukang
Sugu baheula dijieun tina kai dipolongoan masékon tengah-tengahna paranti nyelapkeun péso/pahat anu dipageuhan ku paseuk nyaéta dipaké pikeun ngaratakeun kai
Déét jeung jerona péso ngerok kana kai gumantung kana jero jeung henteuna mangsa masang péso sugu, ngarobah péso sugu ku jalan di takol lalauna tuluy dipasek deui
Sugu kawas kieu geus kapanggih dina situs anu dikali jeung aya gambaran di "woodworking" ti Eropa jeung Asia dina abad pertengahan
Pikeun conto sugu anu munggaran dijieun disebutna "woodworking" kapanggih dina situs galian "Pompeii" sanajan mangsa harita urang Romawi geus kapanggih di Inggris jeung Jerman, suguna leuwih modérn bahanna dijieun tina parunggu anu mungkus bahan kaina
Ieu kacida pentingna bahan sugu anu tina kai disimbutan maké parunggu tur pamageuh peso mangrupa paseuk tina parunggu
Aya deui sugu anu kapanggih ti "Cologne" di dieu mah kabéh bagian sugu dijieun tina parunggu henteu maké deui kai
Kiwari sugu anu tadina maké tanaga leungeun geus leuwih modérn nyaéta maké tanaga listrik, sahenteuna ieu pamanggih geus dimekarkeun ti mimiti taun 1918 dina mangsa perang dunya ka hiji, pikeun ngurangan tanaga anu garawé di tempat nyieun kapal
Tayalian ti ngarobah wangun jeung cara gawé mesin sugu, ngagunakeun tanaga angin anu muterkeun péso sugu, lelet muterna éta péso bisa nepikeun ka 8000-15000 "rpm", ku alatan ieu pamanggih geus bisa ngaronjatkeu hasil pagawéan tapi ogé ngurangan tanaga anu digarawé
ku lantaran saurang pagawé anu maké sugu mesin, hasilna sarua jeung lima belas urangeun pagawé anu maké sugu tanaga leungeun
Akuarium nyaéta ruangan/tangki cai nu dipaké pikeun ngingon lauk hias anu sabagian atawa sakabéhna dijieun tina kaca
Akuarium biasana dianggo salaku hobi atawa usaha, boh skala leutik atanapi ageung
Ku sabab akuarium makhluk hirup aquatik, pengontrolan paraméter cai siga oxygén terlarut, kadar garam, sareng darajat keasaman (pH) kudu dilakukeun rutin sapopoe pikeun ngajaga kayaan cai optimal
Alat-alat anu dianggo pikeun ngontrol parameter cai gumantung sareng parameter na, conto na dissolved oxygen meter, salinity meter, sareng pH meter portable pikeun aquarium
Upami lauk nu biasa na dipelihara di akuarium contona:
Adaptasi ("Adaptation":ing) nyaéta panyaruaan diri hiji organisme kana kaayaan lingkunganana, saperti iklim, cahya panon poé, suhu, kalembapan hawa, jsb
Adventif nyaéta mahluk nu dipindahkeun tina habitat asalna kana habitat anyar, boh ku cara alamiah atawa ku usaha manusa
Adventif dihartikeun ogé salaku organ tutuwuhan nu tumuwuh lain dina tempatna, misalna pucuk adventif tumuwuh dina daun tina tutuwuhan buntiris
AIDS ("acquired immune deficiency syndrome") nyaéta hiji kaayaan nu disababkeun ku virus nu ngalemahkeun réspon imunitas awak; Kaayaan ieu ngaakibatkeun turuna daya tahan awak kana panyakit-saperti pneumonia-antukna bisa nyababkeun maot
Virus asup kana awak salaku akibat pamakéan jarum nu kacemar, atawa ngaliwatan hubungan seksual jeung jalma nu kainfeksi
Ajir nyaéta sapotong awi nu dipaké salaku tanda jarak pelak saacan ngalakona melak, "nopang", atawa tempat rambatan tutuwuhan
Ajir dimangpaatkeun pikeun ciri sawatara waktu nu ditancebkeun dina taneuh, sangka ulah kaheureutan teuing atawa kapanjangan teuing
Ilahardipaké mangsa ngebon, nyieun wangunan, melak tatangkalan, jeung réa-réa deui
Angin nyaéta pindahna hawa dina luar bumi nu ngésér ti daérah nu miboga témperatur handap ka daérah nu miboga témperatur luhur
Angin téh tina ayana béda suhu di sababaraha tempat nu ngabalukarkeun robahna tekenan hawa disababaraha tempat ogé
Tekenan hawa bakal naék mangsa suhu keur panas jeung bakal turun deui mangsa suhuna niisan, niupna hawa ti tempat panas ka tempat anu leuwih tiis disebut angin
Niup tina daérah anu tekenan hawana luhur ka daérah anu tekenan hawana leuwih handap
Pindahna hawa bisa dibédakeun kana tilu rupa :"Adveksi" hawa anu pindahna "horizontal" atawa datar ka gigir, "konveksi" hawa anu pindahna kaluhur atawa "vertikal", jeung "turbulensi" anu hawa pindah ku alatan sabab musabab anu tangtu
Dina météorologi, angin nu mindeng disebut dumasar kana kakuatanna,sarta ti mana angin téh niupna
Angin bisa dimangpaatkeun pikeun ngahasilkeun Énergi
Kayaning muihkeun kincir angin, alat anu dipaké piken muterkeun turbin pikeun ngahasilkeun listrik maké tanaga angin
Angin ogé dimangpaatkeun pikeun pamayang indit katengah laut, kaperluan panalungtikan, olah raga, jeung réa-réa deui
Aya babasan tina kecap angin; 'kuring geus meunang angin', hartina kuring geus meunang béja atawa kuring geus nyaho
Caplak nyaéta pakakas anu dipaké di sawah mangsa keur tandur pikeun ngaguratan leutak sawah sangkan awahan/jarak melakeun binih paré leuwih rata luyu jeung katangtuan
Sagigireun dipaké disawah, aya ogé caplak dipaké pikeun ngaguratan taneuh mangsana melak paré di [[huma]], ukuran jeung wangun leuwih leutik tur seseg ti batan caplak sawah
Saméméh di caplak, sawah meunang [[Pacul|macul]]/[[wuluku|ngawuluku]] tuluy di garu heula atawa nganglér nyaéta ngalembutkeun guruntulan [[taneuh]] beunang macul/wuluku sangkan jadi [[léutak]], rupa-rupa cara nganglér bisa maké papan, pipah, mesin (anya nu nyebut ogé ngaléktor/ngamesin)
Saméméh dicaplak sawah kudu disaatan heula sapeuting sangkan leutakna henteu beyé teuing maksudna tapak guratan caplak bakal leuwih écés katémbong dina luhureun leutak ogé gampang nyecebkeun binih [[paré]] Tutumbu kaluar
Muséum Nasional Républik Indonésia atawa Muséum Gajah, mangrupa hiji museum anu lokasina di Jakarta Pusat persisna di Jalan Merdéka Barat 12
Muséum ieu mangrupa muséum mimiti jeung panggedéna di Asia Tenggara
Sajarah Museum Nasional
Cikal bakalna ieu museum ngadeg taun 1778, pasna tanggal 24 April, bareng jeung ngadegna Bataviaasch Genootschap van Kunsten en Wetenschappen
Radermacher, kokojo pagempungan, nyumbang hiji gedong anu tempatna di Jalan Kalibesar kalayan koléksi buku jeung barang-barang budaya
Dina mangsa pamaréntahan Inggris (1811-1816), Sir Thomas Stamford Raffles anu ogé mangrupa diréktur di Bataviaasch Genootschap van Kunsten en Wetenschappen maréntahkeun ngawangun geduog anyar di Jalan Majapahit No
Sabada kamerdékaan Indonésia, Lembaga Kebudayaan Indonésia anu ngurus muséum kasebut dipasrahkeun ka pamaréntah Républik Indonésia, tanggal 17 Septémber 1962
Ti mimiti harita muséum diurus ku Diréktorat Jéndéral Kabudayaan, Kamenterian Pendidikan jeung Kebudayaan
Taun 2005, Muséum Nasional diurus ku Kamenterian Kabudayaan jeung Pariwisata
Muséum Nasional kawentar kasebut Muséum Gajah karana meunang hadiah patung gajah bahan parunggu ti Raja Chulalongkorn Thailand taun 1871 anu tuluy dipasang di hareupeun muséum
Sanajan kitu, mimiti 28 Mei 1979, ngaran resmi lembaga ieu Muséum Nasional Républik Indonésia
Sang Wretikandayun nyaéta raja kahiji Kerajaan Galuh anu maréntah di Kerajaan Galuh gumelar "Maharaja Suradarma Jayaprakosa" ti mimiti taun 612 Masehi dugi ka 702 Masehi minangka panerus Karajaan Kendan (bawahan Karajaan Tarumanagara)
Maharaja Suradarma Wretikandayun ngamerdékakeun Karajaan Galuh mangsa Sri Maharaja Tarusbawa taun 670 ngaganti ngaran Tarumanagara jadi Karajaan Sunda sebada narima tahta Karajaan Tarumanagara taun 669 M, ti mitohana, raja Tarumanagara pangahirna, Maharaja Linggawarman (666-669) M. Biografi
Ngaran Wretikandayun putra Raja Kandiawan putra Raja Putra Suraliman putra Raja Maha Guru Manikmaya
Wretikandayun (ngaran keur leutik sang Amara), Radén Daniswara (dani = munding) lahir 0513 Caka (0619 Maséhi), umur 21 – 111 taun
Dari indungna, Buyutnya raja Maharesiguru Manikmaya adalah menantu Maharaja Suryawarman, penguasa ke-7 Tarumanagara (535-561 M), menikahi Dewi Tirtakancana, putrinya
Istrina, Dewi Manawati (ngaran keur leutik) atawa Manakasih atawa Pwahaci Bungatak Mangalé‑ngaleé (ngaran rumaja) jeung gelar Praméswari Déwi Candrarasmi putri Resi Makandria
Gaduh 3 Putra, nyaéta: Pamaréntahan Galuh
Sang Kandiawan, rama Sang Wretikandayun, jumeneng raja Kendan ngan 15 taun (597-612 M)
Sang kandiawan nyebut dirina "Rahiyangta Déwaraja", salaku rajaresi gumelar Rahiyangta di Medang jati atawa kasohor "Sang Layu Watang" nu nganggit Sanghiyang Watang Ageung
Wretikandayun janten raja Kendan ngaganti ramana dina 23 Maret 612 M, yuswa 21 taun
Jenenng raja Wretikandayun teu dumuk di di Kendan atawa di Medang Jati, teu ogé di Menir
Tapi ngadegkeun pusat pamaréntahan (ibukota) anyar, anu katelah Galuh (permata)
Nalika tahta Karajaan Tarumanagara ragrag ka Maharaja Tarusbawa urang Karajaan Sundasambawa (bawahan Tarumanagara), taun 669 M, minantu Maharaja Linggawarman, raja pamungkas Tarumanagara, ngadegkeun Kerajaan Sunda, Maharaja Wretikandayun dina umur 78 taun ngamerdékakeun Galuh.Tarumanagara di bagi 2, watesna Citarum
Maharaja Tarusbawa Citarum ka kulon, sedengkeun Maharaja Suradarma Sang Wretikandayun Citarum ka wétan
Taun 669 M, dianggap awal Galuh anu merdéka
Sang Wretikandayun kumawasa di Galuh taun 534-­592 Saka (612/3-670/1 Masehi), 58 taun, ratu Galuh bawahan Karajaan Tarumanagara
Taun 592-624 Saka (670/1-702/3 Maséhi), 32 taun jadi Ratu Galuh merdéka
Dina "Carita Parahiyangan" diandeskeun Kerajaan Galuh diadegkeun ku Sang Wretikandayun, kumawasa 90 taun
Taun 695 M, Rahyang Mandiminyak, Putra Mahkota Galuh jatukrami jeung Dewi Parwati, putri Ratu Sima jeung Prabu Kartikeyasinga, raja Kalingga di Jawa Tengah
Taun 702 M Rahyang Mandiminyak naék tahta Galuh ngaganti ramana, Wretikandayun kumawasa di dua nagara, nyaéta Karajaan Kalingga (Jawa Tengah jeung Jawa Timur) tur Galuh (Jawa Barat|Jawa Kulon)
Karajaan Galuh mangsa Mandiminyak lega pisan, nyaéta ti wétan walungan Citarum tepi ka Hujung Galuh (Surabaya ayeuna)
Pupus Ratu Galuh
Maharaja Suradarma Jayaprakosa Sang Wretikandayun pupus salaku rajaresi (pamingpin nagara tur agama) di Menir (Rahyang Ta di Menir) dina yuswa 111 taun dina taun 0624 Caka (727) Maséhi
Kaliki ("Ricinus communis") nyaéta tangkal anu hirupna nahun, kembangan, buahna ngaranggeuy tur baruluan, daunna ngan hiji dina sagagang ngarangkadak kawas ramo jumlahna aya 7 nepika 9 ramo, mangrupa hiji-hijana "spesies" dina genus "monotypic", "Recininae", Tangkalna ngarungkun, Tangkal kaliki mibanda ngaran daérah anu béda-béda, di Jawa disebut jarak, balacai ternate, paku penuai timor, di Sumatra tangkal kalili disebut Dulang aya ogé anu nyebut Gloah, di
aya ogé anu nyebut Gloah, di Madura disebut Kalek
Mangsa dewasa tangkal kaliki buleudan tangkalna bisa nepikeun ka 10–40 cm, ku bantuan alat-alat moderen tangkal kaliki kiwari keur ditaluntik ngeunaan "evolusi" tur patula patalina jeung "spesies" séjén
"Communis ricinus" atawa kaliki mibanda loba "varietas" anu mibanda ciri mandiri séwang-séwangan naha dina kabiasaan hirup atawa dina katempona (variabilitas)
Kaliki geus dipelak kalawan dina jumlah anu loba pikeun diala sikina anumangrupa bahan piminyakeun/diolah pikeun diarah minyakna , dina tumuwuhna tangkal kaliki gancang pisan mangrupa rungkun anu nahun tangkalna bisa waé nepika 12 méter hanjakal tangkal kaliki henteu bisa tumuwuh di wewengkon anu tiis
Siki kaliki geus kapanggih dina kuburan-kuburan di Mesir, minyakna lila hurung loba dimangpaatkeu pikeun cempor, obor, jeung lampu paragi nyaangan anu séjéna
di Yunani dipaké ogé pikeun ubar gosok, ubar nyeri beuteung, jeung paragi nyuburkeun buuk
"The Ebers Papyrus" nyaéta catetan ubar-ubar jaman Mesir
Anu ilahar dimangpaatkeun tina tangkal kaliki nyaéta:
Syékh Muhammad Nawawi al-Jawi al-Bantani (bahasa Arab: محمد نووي الجاوي البنتني, babar di Tanara, Serang, 1230 H/1813 M - pupus di Mekkah, 1314 H/1897 M) nyaéta mangrupa ulama Sunda Indonesia nu kakoncara ka mancanagara (ulama Sunda Indonesia internasional) jeung Imam Masjidil Harom
Pangnénéh nisbat "al-Bantani" karana anjeunna ti Banten, Indonesia
Ulama jeung inohong nu produktif nulis kitab, dina rupa-rupa widang, fiqih, tauhid, tasawuf, tafsir, jeung hadis
Jumlah karyana kurang leuwih 115 kitab
ku kituna Syékh Nawawi Al-Bantani dilélér gelar "Sayyid Ulama Al-Hijaz (Pamingpin 'Ulama Hijaz), Al-Imam Al-Muhaqqiq wa Al-Fahhamah Al-Mudaqqiq (Imam Nu Jero élmuna), A’yan Ulama Al-Qarn Al-Ram Asyar li Al-Hijrah (Inohong 'Ulama Abad 14 H), Imam Ulama’ Al-Haramain (Imam 'Ulama Dua Kota Suci)"
Babar jeung Atikan
Dibabarkeun kalayan asma Muhammad Nawawi bin ‘Umar bin ‘Arabi di Kampung Tanara, hiji désa di kacamatan Tirtayasa, Kabupatén Sérang, Propinsi Banten (kiwari di Kampung Pesisir, désa Pedaleman, Tanara, Sérang Kecamatan Tanara, Sérang payun Masjid Jami’ Syékh Nawawi Al-Bantani) taun 1230 H atawa 1815 M nasabna ka Maulana Hasanuddin Putra Sunan Gunung Jati, Cirebon
Turunan ka-12 ti Sultan Banten
Ramana,‘Umar bin ‘Arabi, ibuna Zubaédah
Syaikh Nawawi al-Bantani al-Jawi nikah sareng Nyai Nasimah, gadis asal Tanara, Banten gaduh putra 3 nyaéta: Nafisah, Maryam, Rubi’ah
Bojona pupus mayunan anjeunna
Tapi guru nu gedé pangaruhna nyaéta Syékh Sayyid Ahmad Nahrowi, Syékh Junéd Al-Betawi dan Syékh Ahmad Dimyati, ulama kasohor di Mekah
Liwat tilu Syékh ieu karakterna masagi
Ogé dua ulama kasohor Madinah dina widang pamikiran, nyaéta Syékh Muhammad Khotib dan Syékh Ahmad Zaéni Dahlan
Nasionalisme jeung Masjidil Harom
Tiga taun mukim di Mekah, tuluy balik deui ka Banten
Pamaréntah Hindia Walanda keur meuweuh nindas rahayat, umat Islam
Teu kalékéd anjeunna nguriling di Banten ngagedurkeun sumanget jihad
Tangtu waé pamaréntah Walanda ngalarang anjeunna khutbah di masigit-masigit
Malihan dituduh anték Pangeran Diponegoro nu harita keur ngalawan ka imperialis Walanda (1825- 1830 M)
Minangka inohong anu merjuangkeun kaadilan jeung bebeneran, kapaksa Syékh Nawawi nyingkir ka Mekah
Di Mekah anjeunna neuleuman élmu agama ka guru-guruna salila 30 tahun, mimiti 1830 dugi 1860 M. Dumuk di Syi'ib ‘Ali, Mekah tur ngajar di payuneun bumina
Muridna loba ti unggal madhab saantéro dunya ku kituna Syékh Nawawi al-Bantani jadi ulama kawentar dina widang agama, utamana tauhid, fiqih, tafsir, jeung tasawwuf
anjeunna mingkin kakoncara sabada ditunjuk gaganti Imam Masjidil Harom, Syékh Achmad Khotib Al-Syambasi (1217 H/1802 M - 1289 H/1872 M) Ti mimiti harita nelah Syékh Nawawi al-Bantani al-Jawi, ulama nu nyongcolang dina élmu agama, kamasyhur ka mana-mana
Lain hungkul di kota Mekah jeung Madinah tapi ogé tepi ka nagri Mesir malihan nalika Indonésia mardéka, Mesir nagara nu pangheulana ngadukung Indonésia mardéka
Sanajan luhur ku élmu Syékh Nawawi, ceuk Snouk Oréntalis Walanda Syékh Nawawi mangrupa ulama nu handap asor, teu adigung sadia korban keur agama tur bangsa
Murid-muridna jadi ulama kasohor, di antarana: Kacarita, K.H
Hasyim Asyari nalika keur ngajar santri-santrina di Pasantrén Tebu Ireng sok rembay cipanon ngawulang Kitab Fiqih Fath al-Qorîb anggitan guruna, Syékh Nawawi
Jigana haté K.H
Hasyim Asyari émut nyoréang ka tukang nalika nyukcruk élmu dugi teu kiat nahan katineung ka guruna nu hadé merhatikeun, nahan haru dina sela-sela baris "Fath al-Qarib" nu diajarkeun ka santri-santrina
Anggitan jeung Karomahna
Ulama asal Mesir, Syaikh 'Umar 'Abdul Jabbâr dina kitabna ""al-Durûs min Mâdhi al-Ta’lîm wa Hadlirih bi al-Masjidil al-Harâm”" (Sababaraha palajaran ti bihari jeung kiwari Pangatikan di Masjidil Haram) nulis yén Syékh Nawawi kacida produktifna saratus judul leuwih dina rupa-rupa widang élmu: Karomah
Kawijakan pamaréntah Arab Saudi yén nu dikubur salila sataun tulang-tulang si mayit dicokot terus dikubur di luar kota
Tanpa pilih kasih naha pajabat atawa jalma biasa, kaya atawa miskin, disaruakeun
Ieu ogé nu tumiba ka kuburan Syékh Nawawi
Satutasna sataun kuburan anjeunna digali
Tapi ahéngna para patugas kuburan teu manggihan tulang nu aya jasadna masih beleger
Teu kurang sasieur teu lécét-lécét acan
Ogé kaén kapan bodas nu nutup jasad teu soéh
ku kituna kuburan anjeunna teu janten dialihkeun
Syékh Nawawi pupus/ wafat (sampurna) di Mekah dina tanggal 25 syawal 1314 H/ 1897 M, ogé aya nu nyatet taun wafatna taun 1316 H/ 1899 M. Makamna di pekuburan Ma'la kota Mekah
Makam anjeunna gédéngeun makamna putri Sayyidina Abu Bakar Ash-Shiddiq, "Asma΄ binti Abû Bakar al-Siddîq"
Badan Penaséhatan Pembinaan dan Pelestarian Perkawinan (ayeuna) disingget BP4 mangrupa Organisasi parkumpulan anu sifatna sosial kaagamaan mitra Kamenterian Agama jeung instansi laina dina raraga ningkatkeun kwalitas perkawinan umat Islam di Indonésia pikeun ngabimbing, ngabina jeung ngarumat kulawarga muslimin di Indonésia
BP4 ngadeg resmi dina tanggal 3 Januari 1961 di Jakarta, Indonesia dumasar SK Menteri Agama RI No.85 taun 1961 anu netepkeun pangurus BP4
Kiwari BP4 Pusat dipingpin ku Katua Umum BP4 Pusat périodeu 2019 - 2024 Prof.Dr
H. Nasarudin Umar, M.A, jeung Sekretaris Umum Drs
H. Anwar Saadi, M.A., nu dikukuhkeun ku Menteri Agama Fakhrurazi dina tanggal 18 Februari 2020 di Kementerian Agama Républik Indonésia Lapangan Banténg Jakarta Pusat
Mimiti taun 1978 BP4 Pusat kantorna di Masjid Nagara Istiqlal Ruang 66 nétélakeun yén BP4 ka amanatan ngamalkeun Surat 66 at-Tahrim ayat 6 jeung salah sahiji ti 6 hak antara sesama muslim, nyaéta lamun aya nu ménta naséhat béré naséhat
BP4 Pusat hususna tepi ka kiwari ngalayanan Konsultasi Perkawinan jeung Panaséhatan Hukum
BP-4 di mimitian di Jawa Kulon
BP4 ngadeg minangka ku lantaran prihatin kana kwalitas perkawinan umat Islam di Indonésia
Istilah BP4 mimiti ti Bandung provinsi Jawa Barat poé Ahad, tanggal 3 Oktober 1954 ku inisiatif Arhata (Abdur Rauf Hamidy), almarhum Kapala Jawatan Urusan Agama Provinsi Jawa Kulon mangsa harita
Poé jeung tanggal kasebut diayakeun musyawaroh atawa pagempungan kira-kira 100 urang wawakil ti instansi pamaréntah, tokoh masyarakat, 'ulama, para pimpinan organisasi sosial Islam jeung nasional
Tempat di rohangan Sidang DPRD kota Bandung ti tabuh 09:00 - 13:00 WIB
Arhata minangka pingpinan sidang medalkeun konsép ngadegkeun organisasi BP-4 (Badan Penaséhat Perkawinan jeung Pamustungan Pipirakan) alasan-alasana, 60 - 80% pipirakan di banding nikah jeung rujuk, ogé loba kawin di handap umur
Satuluyna sapuk ngadegkeun organisasi BP-4, Pak Arhata minangka Katua ngarangkep formatur susunan pangurus miwah panyampurna Anggaran Dasar jeung Anggaran Rumah Tangga (AD/ ART)
Tanggal 17 Séptémbér 1956, Menteri Agama K.H
Muhammad Ilyas (pikeun ngabédakeun jeung tokoh séjén, nyaéta K.H
Ilyas Ruhiat, Rois 'Aam PBNU périodeu 1992 - 1999) narima jeung nyambut Délégasi BP-4 Jawa Barat nyaéta: Arhata, Ny
Dunah Pardjaman, jeung Ny
Theresiah Kamarga neupikeun hasil Konpérénsi BP-4 Jabar ka I nu dilaksanakeun 28 - 31 Agustus 1956 di Bandung, Gupernur Jawa Barat, Raden Mohamad Sanusi Hardjadinata ngungkulan jeung ogé H. S. M. Nasaruddin Latif ngawakilan Menteri Agama
P-5 di Jakarta
Tanggal 7 Maret 1956 di Jakarta kacatet ngadeg P-5 (Panitia Penasihat Perkawinan dan Penyelesaian Perceraian)
P-5 di diadegkeun SPP (Seksi Penasihat Perkawinan) tanggal 4 April 1954 gagasan H.S.M
Nasaruddin Latif (almarhum) Kapala Kantor Urusan Agama di Jakarta Raya kalayan réstu Sekjen Kementerian Agama R.M
Ketua P-5 mimiti, Ny.S.R
BKRT di Yogyakarta
Tanggal 7 Maret 1958 di Yogyakarta dirintis ngadeg BKRT (Badan Kesejahteraan Rumah Tangga) ku tokohna Ibu AR
Ahmad Badawi (harita Kapala Bagéan Ibadah Sosial KUA Daérah Istiméwa Yogyakarta), K.H
Farid Ma'ruf (Kapala KUA Daérah Istiméwa Yogyakarta) satuluyna jadi Katua Umum mimiti BKRT
BP4 sifatna nasional
Bulan Januari 1960 patimuan Pangurus BP4 Tingkat I sa-Jawa mufakat yén organisasi-organisasi BP4 nu sifatna lokal jadi BP4 nu sifatna nasional
Hasil Konpérénsi Dinas Departémén Agama ka VII tanggal 25 - 30 Januari 1961 di Cipayung Jakarta diembarakeun BP4 Pusat (nu sifatna nasional)
Dina Anggaran Dasar ditetepkeun organisasi ieu pusatna di Jakarta, tujuana: (1) Ngangkat nilai perkawinan
(2) Nyegah pipirakan nu sawenang-wenang
(3) Ngawujudkeun rumah tangga nu bagja saluyu tuntunan Islam
Dina 17 Oktober 1961 usul susunan Pangurus BP4 Pusat No.1/BP4/61, kaluar Surat Keputusan Menteri Agama No.85 taun 1961 netepkeun BP4 minangka hiji-hijinaa badan nu usaha widang panaséhatan perkawinan jeung ngurangan pipirakan patula patali jeung nikah, talak jeung rujuk
Tanggal 8 Juli 1961, yusul SK Menteri Agama, hasil musyawaroh antara Kapala Jawatan Urusan Agama Pangurus BP4 Jawa Barat jeung P-5 Jakarta Raya ditetepkeun susunan Pangurus BP4 Pusat nu kahiji, Ketuana nu kahiji, H. Siswosoedarmo dilantik ku Menteri Agama K.H.Wahib Wahab tanggal 20 Oktober 1961
Dinamika Fungsi &amp; Peran BP4